ที่ประชุม กพอ. พิจารณาความก้าวหน้าโครงการพัฒนาในพื้นที่อีอีซี พร้มเดินหน้าแนวทางจัดการขยะในอีอีซี สู่ต้นแบบการกำจัดขยะอย่างยั่งยืน
ที่ประชุม กพอ. พิจารณาความก้าวหน้าโครงการพัฒนาในพื้นที่อีอีซี พร้มเดินหน้าแนวทางจัดการขยะในอีอีซี สู่ต้นแบบการกำจัดขยะอย่างยั่งยืนนายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก เปิดเผยผลการประชุมคณะกรรมการนโยบายเขตพัฒนาพิเศษภาคตะวันออก หรือ กพอ. ครั้งที่ 11/2562 ซึ่งมีนายกรัฐมนตรีเป็นประธานว่า ที่ประชุมได้รับทราบและพิจารณาความก้าวหน้า การดำเนินงานในเขตพัฒนาพิเศษภาคตะวันออก หรืออีอีซี อาทิ โครงการรถไฟความเร็วสูงเชื่อม 3 สนามบิน โดยที่ประชุมเห็นชอบตามคณะอนุกรรมการบริหารการพัฒนาเขตพัฒนาพิเศษภาคตะวันออก หรือ กบอ.ในแผนการส่งมอบพื้นที่รื้อย้ายสาธารณูปโภคและกรอบวงเงินที่จำเป็น ให้หน่วยงานที่ขอรับจัดสรรงบประมาณในการรื้อย้ายเป็นผู้ดำเนินการ เพื่อเริ่มการก่อสร้าง ส่วนแผนการก่อสร้างทดแทนกลับคืนหลังรื้อย้าย ที่ประชุม กพอ. ให้ กบอ. มอบหมายคณะทำงานส่งมอบพื้นที่ และทำรายละเอียดให้เสร็จภายในเดือนมกราคมปี 2563 ขณะเดียวกันที่ประชุมได้พิจารณาแนวทางจัดการขยะในอีอีซี สู่ต้นแบบการกำจัดขยะอย่างยั่งยืน โดยพิจารณาจากปริมาณขยะมูลฝอยในพื้นที่ ที่คาดว่าเพิ่มขึ้นต่อเนื่องจาก 4,200 ตันต่อวันในปี 2561 เป็น 6,800 ตันต่อวันในปี 2580 แต่ปัจจุบันยังขาดการบริหารจัดการ ซึ่งหากยังใช้การฝังกลบแบบเดิม นอกจากขยะไม่ย่อยสลายแล้ว จะสร้างผลกระทบต่อสิ่งแวดล้อม อีกทั้งต้องหาพื้นที่เพิ่ม เพื่อรับรองปริมาณขยะที่สูงถึง 1.66 ไร่ต่อวัน ดังนั้น เพื่อให้การบริหารจัดการขยะมีประสิทธิภาพจึงเสนอกรอบแนวทางขยายผลต้นแบบของระยองโดยบริหารจัดการอย่างเป็นระบบในพื้นที่เป้าหมายครอบคลุม 3 จังหวัด อีอีซี เพิ่มอีก 6 แห่ง ซึ่งสามารถกำจัดขยะมูลฝอยทั้งรายวันและขยะสะสมรวม 6,000 ตันต่อวัน สามารถผลิตไฟฟ้าจากเชื้อเพลิงขยะได้ประมาณ 120 เมกะวัตต์ ซึ่งจะสามารถกำจัดขยะที่เกิดขึ้นใหม่ทุกวันและกำจัดขยะที่สะสมได้กว่า 5.57 ล้านตัน ในพื้นที่ อีอีซี ให้หมดไปภายใน 12 ปี ทั้งนี้ที่ประชุมยังมีมติให้ประสานหน่วยงานที่เกี่ยวข้อง จัดทำโครงการบริหารจัดการขยะในพื้นที่อีอีซี ต้นแบบการกำจัดขยะอย่างยั่งยืน ทั้งขยะบก บนเกาะ และในทะเล ให้เสร็จภายใน 3 เดือน โดยให้กลุ่มบริษัท ปตท. บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC เข้าร่วมศึกษา และให้กระทรวงพลังงานพิจารณารับซื้อไฟฟ้าจากโรงไฟฟ้าขยะ ในพื้นที่อีอีซีนอกจากนี้ ที่ประชุม กพอ.ยังเห็นชอบแผนการยกระดับบริการสาธารณสุขในพื้นที่อีอีซี โดยมีหลักการ 3 ด้าน 14 โครงการ อาทิ จัดทำข้อมูลชุดเดียวกัน สำหรับพัฒนาระบบข้อมูลให้ครอบคลุมในพื้นที่  รัฐและเอกชนร่วมทุน เพื่อทำให้บริการในโรงพยาบาลคล่องตัวเกิดความสะดวกให้กับประชาชน รวมถึงเห็นชอบความคืบหน้าขั้นตอนการดำเนินงานพัฒนาบุคลากร ในอีอีซี ใน 2 ปี โดยใช้หลักการ Demand Driven มี 2 รูปแบบ คือ EEC Model Type A : เอกชนร่วมจ่าย 100% มี 12 สถาบันอาชีวศึกษาในพื้นที่เข้าร่วม โดยปีการศึกษา 2562 มีนักศึกษาในระบบ 1,117 คน และมี MOU ร่วมกับผู้ประกอบการพัฒนากำลังคนทั้งในระดับอาชีวะและปริญญาตรี จำนวน 4.4 หมื่นคน และ EEC Model Type B เอกชนร่วมบ้างร้อยละ 10-50 ผู้ประกอบการมีส่วนร่วม ในการพัฒนาหลักสูตรจัดการเรียนรู้บางส่วน และรับนักศึกษาเข้าฝึกงาน แต่ไม่ประกันการจ้างงาน โดยกลุ่มนี้มีการผลิตกำลังคนใน 36 วิทยาลัย รวม 5,100 คน และจะขยายให้ครอบคลุม 48 วิทยาลัยในภาคตะวันออก  แนวทางการสนับสนุนบัณฑิตอาสา เพื่อกระจายโอกาสสู่ชุมชน ลดความเหลื่อมล้ำ เปิดรับสมัครคัดเลือกบัณฑิตระดับปริญญาตรี สาขาวิทยาศาสตร์และสังคมศาสตร์ ที่สำเร็จการศึกษาไม่เกิน 3 ปี จำนวน 120 คน เพื่อฝึกอบรม 2 เดือนและทำงานในพื้นที่อีอีซีของ 30 อำเภอ โดยทำงานร่วมกันระหว่าง ม.บูรพาและมหาลัยเครือข่าย ซึ่งคาดว่าจะได้บัณฑิตอาสารุ่นแรก ภายในเดือนมกราคม 2563 ประมาณ 30 คน จาก 3 จังหวัดในอีอีซี และ แนวทางการปรับฐานภาษาอังกฤษของนักเรียนอาชีวศึกษาในอีอีซี เพื่อยกระดับศักยภาพของนักเรียนให้ทัดเทียมสากล สามารถสื่อสารภาษาอังกฤษในวิชาชีพได้อย่างมั่นใจและทำงานได้ค่าตอบแทนสูง